Isbella was een van haar skool se 20 akademiese top-presteerders. Sy is lief vir kuns, lees en die natuur. Sy glo ŉ mens moet só lewe dat jy die wêreld verander en ’n beter plek maak vir ander mense. Hoewel sy geneig is om alles te wil oordink, meen sy tog dat ŉ mens jouself nie te ernstig moet neem nie. Sy beskryf haarself as ŉ vrolike mens wat aan soveel as moontlik aktiwiteite wil deelneem.